OpenLLM-France/wikimedia huggingface dataset:
# Metel

Metel (Metellus) va ser el nom d'una família noble romana de la gens Cecília.
Es menciona per primer cop a la Primera Guerra Púnica quan un dels seus membres va obtenir el consolat, segons Gneu Nevi més per sort que per mèrits. Però en endavant va arribar a les més altes magistratures i va ser una de les famílies més destacades. Quint Metel que va ser cònsol l'any 143 aC va tenir quatre fills que també van ser cònsols successivament, i un germà que també en va ser l'any 142 aC i va tenir dos fills que igualment van ser cònsols. Al segle i aC es van destacar pel suport al partit dels optimats. L'etimologia del nom és bastant incerta. Sext Pompeu Fest ho relaciona, probablement a partir de la similitud de so, amb mercenari. És molt difícil traçar la genealogia d'aquesta família.
Els personatges principals són:
* Luci Cecili Metel (cònsol), cònsol el 251 aC
* Quint Cecili Metel (cònsol), cònsol el 205 aC
* Luci Cecili Metel (tribú), tribú de la plebs pel 213 aC
* Marc Cecili Metel (pretor 206 aC), pretor urbà el 206 aC, i ambaixador
* Quint Cecili Metel Macedònic, cònsol el 143 aC
* Luci Cecili Metel Calb, cònsol el 142 aC
* Quint Cecili Metel Baleàric, cònsol el 123 aC
* Luci Cecili Metel Diademat, cònsol el 117 aC
* Marc Cecili Metel (cònsol), cònsol el 115 aC
* Gai Cecili Metel Caprari, cònsol el 113 aC
* Luci Cecili Metel Dalmàtic, cònsol el 119 aC
* Quint Cecili Metel Numídic, cònsol el 109 aC
* Quint Cecili Metel Nepot (cònsol 98 aC), cònsol el 98 aC
* Quint Cecili Metel Pius, cònsol el 80 aC Metel
* Quint Cecili Metel Celer, cònsol el 60 aC
* Quint Cecili Meteli Nepot (cònsol 57 aC), cònsol el 57 aC j
* Quint Cecili Metel Pius Escipió, cònsol el 52 aC
* Quint Cecili Metel Crètic (cònsol 69 aC), cònsol el 69 aC
* Luci Cecili Metel (pretor), cònsol el 68 aC
* Marc Cecili Metel (pretor 69 aC), pretor el 69 aC
* Quint Cecili Metel Crètic (qüestor), qüestor amb Gai Treboni
* Luci Cecili Metel Crètic, tribú de la plebs el 49 aC
* Quint Cecili Metel Crètic (cònsol l'any 7), cònsol l'any 7
* Luci Cecili Metel (triumvir), triumvir

## Referències

* ↑ Smith, Willam (ed). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1055.
# Neuheim

Neuheim és un municipi del cantó de Zug (Suïssa). És documentat per primera vegada el 1080 amb el nom de Niuheim.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# PRM

PRM té els següents significats:
* Partit Regionalista de Mallorca, partit polític històric de Mallorca
* Partit Regionalista Murcià, partit polític històric de la Regió de Múrcia
* Partit de la Gran Romania (del nom en romanès Partidul România Mare), partit polític de Romania
* Partit de la Revolució Mexicana, partit polític de Mèxic
* Partido Republicano Mineiro, partit polític històric del Brasil
* Pressupost de Requeriment de Materials, part d'un pressupost de producció
# Metec-Solarwatt p/b Mantel

El Metec-Solarwatt p/b Mantel (codi UCI: MET) és un equip ciclista neerlandès professional, de categoria Continental des del 2012.

## Principals resultats

* Zuid Oost Drenthe Classic I: Jeff Vermeulen (2013)
* Zuid Oost Drenthe Classic II: Brian van Goethem (2013)
* Tour de Gironda: Remco te Brake (2014)
* Volta a Holanda Septentrional: Johim Ariesen (2015)
* Cursa de Solidarność i els Atletes Olímpics: Johim Ariesen (2015)
* Arno Wallaard Memorial: Maarten van Trijp (2016)
* Gran Premi Viborg: Johim Ariesen (2016)
* Skive-Lobet: Johim Ariesen (2016)
* Omloop der Kempen: Oscar Riesebeek (2016)
* Dorpenomloop Rucphen: Maarten van Trijp (2017)
* Circuit de Valònia: Maarten van Trijp (2017)

## Composició de l'equip

2016 :
2017 :

## Classificacions UCI

A partir del 2012, l'equip participa en els Circuits continentals de ciclisme.

### UCI Àsia Tour

| Temporada | Classificació per equips | Millor ciclista en la classificació individual |
| 2015 | 32è | Johim Ariesen (32è) |

### UCI Europa Tour

| Temporada | Classificació per equips | Millor ciclista en la classificació individual |
| 2012 | 77è | Jeff Vermeulen (205è) |
| 2013 | 34è | Jeff Vermeulen (139è) |
| 2014 | 31è | Remco te Brake (118è) |
| 2015 | 42è | Johim Ariesen (44è) |
| 2016 | 52è | Johim Ariesen (164è) |
| 2017 | 51è | Maarten van Trijp (335è) |

## Referències

* ↑ Classificacions UCI Arxivat 2016-04-07 a Wayback Machine. (Web oficial de l'UCI).

## Enllaços externs

* Web oficial
* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
* Plantilles i resultats a cyclebase.nl
# Pla de les Soques

El Pla de les Soques és un pla del terme municipal de Granera, al Moianès.
És l'extrem de ponent del terme granerí, a ponent de la masia de l'Otzet, a la dreta del torrent de les Fraus de l'Otzet i al sud-est del Serrat de les Soques. Es tracta d'un pla d'antics camps de conreu, abandonats a principis del segle xxi.
# Port Royal (Carolina del Sud)

Port Royal és una població dels Estats Units a l'estat de Carolina del Sud. Segons el cens del 2000 tenia 3.950 habitants.

## Demografia

Segons el cens del 2000, Port Royal tenia 3.950 habitants. La densitat de població era de 393,1 habitants/km².
Per edats la població es repartia de la següent manera: un 22,9% tenia menys de 18 anys, un 14,6% entre 18 i 24, un 34,2% entre 25 i 44, un 17,3% de 45 a 60 i un 11% 65 anys o més.
L'edat mediana era de 30 anys. Per cada 100 dones de 18 o més anys hi havia 89,1 homes.
La renda mediana per habitatge era de 36.599 $ i la renda mediana per família de 40.867 $. Els homes tenien una renda mediana de 26.942 $ mentre que les dones 23.671 $. La renda per capita de la població era de 18.163 $. Entorn del 7,9% de les famílies i el 10,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Port Royal». American Fact Finder. Oficina del Cens dels Estats Units, 12-01-2010.
* ↑ «Fact Sheet- Port Royal». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
# PRISM

PRISM és un programari secret de control d'internet i de les telecomunicacions del govern dels Estats Units. És l'acrònim de Planning Tool for Resource Integration, Synchronization, and Management“, i significa prisma en anglès. Va ser desenvolupat per l'Agència de Seguretat Nacional (NSA) en el marc d'un programa de vigilància global anomenat Stellar Wind (literalment: vent estel·lar).
L'impacte global del programa va ser denunciat el juny de 2013 pel revelador Edward Snowden als diaris The Washington Post i The Guardian. Prism compta amb la col·laboració de Microsoft (inclou l'Skype), Google (inclou el YouTube), Facebook, Yahoo!, Apple, AOL i Paltalk.
Els partidaris del programa hi veien una eina necessària en la lluita contra el terrorisme i el crim organitzat. Els oponents hi viuen un pas més en direcció d’un món feliç huxleyà al qual l'estat controla tota la vida privada i qüestionen la participació, parcial o total, voluntària o forçada de gegants de la telemàtica. Organismes de protecció dels drets civils denuncien que les dades i actes ciutadans innocents, sense cap sospita legítima es controlen i dubten de la seva legalitat.
El 2013, el director de la Informació nacional James R. Clapper, va confirmar que el govern dels Estats Units recollia des de feia sis anys les dades personals de tots els que no són ciutadans americans, en la cerca de prevenció d'actes de terrorisme. Seria una aplicació legal de la llei sobre la vigilància d'informacions estrangeres i l'acció seria, doncs, legal. El president Barack Obama va confirmar el 7 de juny: «El que teniu són dos programaris autoritzats a l'inici pel parlament i dels quals l'autorització va ser reiterada.»

## Referències

* ↑ Ben Dreyfuss, Emily Dreyfuss. «What is the NSA's PRISM program? (FAQ)» (en anglès). CNET, 07-06-2013.
* 1 2 Quim Aranda, «Sota vigilància global: Les denúncies sobre l'NSA s'inscriuen en les que fan Wikileaks, Anonymus i organitzacions semblants», El Punt Avui,, 16 de juny de 2013
* ↑ Julie Tate, Ellen Nakashima. «U.S. surveillance architecture includes collection of revealing Internet, phone metadata» (en anglès). The Washington Post, 16-06-2013.
* ↑ Gellmann, Barton; Poitras, Laura. «U.S., British intelligence mining data from nine U.S. Internet companies in broad secret program (en català: És vigilen les dades de nou companyies d'internet americà en un program secret dels Estats Units i del Regne Unit)» (en anglès), 06-06-2013. [Consulta: 8 juny 2013].
* ↑ Greenwald, Glenn; MacAskill, Ewen «NSA Prism program taps in to user data of Apple, Google and others» (en anglès). The Guardian, 06-06-2013 [Consulta: 8 juny 2013].
* ↑ Secció 702 del Foreign Intelligence Surveillance Act (FISA)
* ↑ Ch. Savage, E. Wyatt, P. Baker. «U.S. Confirms That It Gathers Online Data Overseas» (en anglès). The New York Times, 06-06-2013.
* ↑ «What you’ve got is two programs that were originally authorized by Congress, have been repeatedly authorized by Congress.» cita per: Peter Baker and David E. Sanger. «Obama Calls Surveillance Programs Legal and Limited» (en anglès). The New York Times, 07-06-2013.
# Ricardo Osorio

Ricardo Osorio Mendoza (30 de març de 1980) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 2006.

## Referències

* ↑ «Ricardo Osorio». ESPN Soccernet. Arxivat de l'original el 28 de febrer 2010. [Consulta: 25 abril 2010].
* ↑ «Ricardo Osorio stats2». ESPN Soccernet. Arxivat de l'original el 4 de març 2009. [Consulta: 19 setembre 2010].
* ↑ «Ricardo Osorio .:. Club matches». worldfootball.net. [Consulta: 26 març 2011].
* ↑ Ricardo Osorio a National-Football-Teams.com (anglès)
* ↑ Ricardo Osorio Fitxa i estadístiques a la FIFA
# Mlechchha

«Mlechchha» té aquests significats:
* Mleccha o Mlechchha, nom històric donat a l'Índia als no vèdics (bàrbars) i estrangers.
* Dinastia Mlechchha, dinastia que va governar a Kamarupa (Assam) vers 650 a 900
# Neuilly-Crimolois

Neuilly-Crimolois és un municipi francès situat al departament de la Costa d'Or i a la regió de Borgonya - Franc Comtat. Es crea el 28 de febrer de 2019, amb l'estatus de municipi nou, a partir de la fusió de Neuilly-lès-Dijon i Crimolois, que esdevenen municipis delegats.
# Pla de planta

Un pla de planta és un primer esborrany o croquis de l'espai físic on es desenvoluparà l'enregistrament d'un o més plans i/o seqüències, en l'àmbit audiovisual. També pot ser un pla molt ben detallat. Habitualment es presenta amb una vista zenital en la qual hi apareixen l'utillatge, els personatges, la il·luminació, les càmeres i els micròfons, entre d'altres. També és freqüent que estiguin indicats els moviments d'aquests elements. Generalment sobre un pla dibuixat en paper normal amb els elements fixos, com les dimensions, parets, portes, etc., se situen fulls de paper vegetal o transparent on se situen tots els elements que podran ser canviats entre un pla i un altre. D'aquesta manera apareixen els anomenats plans de càmeres (o tràfic de càmeres, si es mouen), plans de micros (o tràfic de micros), entre d'altres.
# Programa Sòcrates

El programa Sòcrates va ser una iniciativa educacional de la Comissió Europea; 31 països en formen part. La iniciativa del programa Sòcrates va funcionar des de 1994 fins al 31 de desembre de 1999 quan va ser reemplaçat pel programa Sòcrates II el 24 de gener de 2000, el qual va seguir actiu fins al 2006. Aquest, al mateix temps, va ser reemplaçat pel Programa d'Aprenentatge Permanent 2007-2013 (Lifelong Learning Programme 2007-2013).
Els països participants en el programa van ser els de la Unió Europea dels 25, i després els països candidats Romania i Bulgària; Islàndia, Liechtenstein, Noruega i Turquia.
El programa va ser nomenat en homenatge al filòsof Sòcrates de l'Antiga Grècia.
Els seus objectius van ser:
* "Enfortir la dimensió europea de l'educació a tots els nivells"
* "Millorar el coneixement de les llengües europees"
* "Promoure la cooperació i la mobilitat a través de l'educació"
* "Encoratjar la innovació en l'educació"
* "Promoure la igualtat d'oportunitats en tots els sectors de l'educació"
Algunes de les seues baules foren:
* El programa Comenius - relatiu a l'educació primària i a l'educació secundària.
* El programa Erasmus - relatiu a l'educació universitària.
* El programa Grundtvig - relatiu a l'educació d'adults.
* El programa Lingua - en referència al l'educació les llengües europees.
* El programa Minerva - relatiu a tecnologia de la informació i tecnologia de la comunicació en l'ensenyament.
El Programa d'Aprenentatge Permanent (PAP) 2007-2013 (LLP o Lifelong Learning Programme 2007-2013) és el successor del programa que es va adoptar.

## Vegeu també

* Programa Leonardo da Vinci

## Referències

* ↑ EUROPA - Education and Training - The Lifelong learning programme

## Enllaços externs

* Pàgina principal europa.eu (anglès)
* FAQ (anglès)
# Ricardo Oliveira

Ricardo Oliveira (São Paulo, 6 de maig de 1980) és un futbolista brasiler que juga en la posició de davanter centre. És un futbolista dotat d'una gran tècnica, excel·lent habilitat en el dribbling, potent rematada i una gran facilitat golejadora. És un especialista en l'un contra un. Actualment juga a l'Al-Wasl de la Primera Divisió dels Emirats Àrabs Units.

## Carrera

Va començar a jugar a la Portuguesa i al Santos. Amb aquest últim es va proclamar campió de la lliga brasilera el 2002; posteriorment va ser màxim golejador de la Copa Libertadores, abans de donar el salt a la competició espanyola, on va fitxar pel València el mes de juliol de 2003.
Estaria un any en el club de Mestalla, disputant 21 partits i marcant 8 gols en la temporada en la qual València va guanyar la lliga espanyola i la Copa de la UEFA. El juliol de 2004 va passar al Betis, amb el qual va guanyar la Copa del Rei, va ser el tercer millor golejador de la lliga amb 26 gols i es va classificar per a jugar la Lliga de Campions de la UEFA, competició en la qual va sofrir una lesió en l'encontre Reial Betis - Chelsea FC, que l'equip verd-i-blanc va acabar guanyant per 1-0; després d'aquesta lesió, el Betis va accedir cedir-lo al São Paulo FC per a donar-li la possibilitat de jugar minuts i que pogués ser convocat per la seva selecció per a disputar el Mundial d'Alemanya de 2006.
El 31 d'agost de 2006 el club italià AC Milan va comprar al jugador per cinc temporades quan ja havia obtingut el passaport espanyol, a canvi del migcampista suís Johann Vogel, més una suma de diners a favor del club espanyol. El 14 de juliol de 2007 signa un contracte per a jugar cedit una temporada en el Reial Saragossa de la lliga espanyola, que disposava d'una opció de compra de 10 milions d'euros sobre el brasiler quan finalitzés la temporada 2007-2008. No obstant això, la temporada no va anar com s'esperava, i va descendir amb el club aragonès a Segona Divisió, tot i haver marcat 17 gols.
Amb l'equip aragonès en segona divisió va passar a ser objectiu de diversos equips europeus. El 31 de gener de 2009 i després d'una dura setmana de negociacions torna a la disciplina del Real Betis Balompié, pagant aproximadament uns 9 milions d'euros pel 50% dels seus drets econòmics. No va ser fins a l'última jornada quan va descendir amb els sevillans, acumulant dos descensos consecutius en dos anys.
El 17 de juliol de 2009 abandona la concentració a Montecastillo i és traspassat a l'Al-Jazira Sporting Club dels Emirats Àrabs Units per 14 milions d'euros que es reparteixen a parts iguals Betis i Saragossa.

## Internacional

El 8 de juliol de 2004 va debutar amb la selecció brasilera en un partit contra Xile. Va formar part de la selecció brasilera vencedora de la Copa Amèrica de Perú 2004. Des de llavors ha disputat 11 partits amb la canarinha i ha marcat 3 gols.
# Niahita

La niahita és un mineral de la classe dels fosfats. Rep el nom de la seva localitat tipus: la gran cova de Niah, a Malàisia.

## Característiques

La niahita és un fosfat de fórmula química (NH₄)(Mn$^{2+}$,Mg)(PO₄)·H₂O. Va ser aprovada com a espècie vàlida per l'Associació Mineralògica Internacional l'any 1977, i la primera publicació data del 1983. Cristal·litza en el sistema ortoròmbic.
Segons la classificació de Nickel-Strunz, la niahita pertany a «08.CH: Fosfats sense anions addicionals, amb H₂O, amb cations de mida mitjana i gran, RO₄:H₂O < 1:1» juntament amb els següents minerals: walentaïta, anapaïta, picrofarmacolita, dittmarita, francoanellita, taranakita, schertelita, hannayita, struvita, struvita-(K), hazenita, rimkorolgita, bakhchisaraitsevita, fahleïta, smolyaninovita, barahonaïta-(Al) i barahonaïta-(Fe).

## Formació i jaciments

Va ser descoberta a la Gran cova de Niah, a l'estat federal de Sarawak, a l'illa de Borneo (Malàisia). També ha estat descrita a la mina Taguchi, situada a Shidara-cho (Aichi, Japó), i a la mina Sterling, al districte miner de Franklin (Nova Jersey, Estats Units). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Niahite» (en anglès). Mindat. [Consulta: 9 desembre 2019].
# Pla de les Taràntules

El Pla de les Taràntules es troba al massís de Montserrat (Catalunya), el qual és un pla que es troba al cor de la regió de Tebes, entre les característiques agulles de Les Gorres i les seues ermites.

## Descripció

En aquest pla hi ha l'estació superior del funicular de Sant Joan, el qual és emprat per milers de turistes i pelegrins que visiten el Monestir de Montserrat cada any (de fet, és l'accés més còmode i ràpid a la part alta de la muntanya). El recorregut del funicular és aeri i espectacular, ja que la paret i el sostre del vagó són de vidre i ofereixen una visió vertiginosa del recinte del monestir i del barranc per on puja l'enginy. El funicular fou inaugurat l'any 1918 i posteriorment fou remodelat dues vegades: el 1926 i el 1997. El seu traçat, amb pendents del 65%, supera un desnivell de 250 metres amb un recorregut de 500 metres. Des de l'estació superior podem fer un passeig i visitar les ermites de l'entorn, entre les quals destaquen la de Sant Joan i la de Sant Onofre. També podem anar més lluny seguint el camí Nou de Sant Jeroni, que passa pel peu de Les Gorres i enfila fins al punt més alt de Montserrat. Al marge del funicular, el qual podem emprar si ens volem estalviar la pujada, és molt recomanable fer a peu el camí de tornada al monestir. Passarem pel pla de Sant Miquel, on veurem la pintoresca caseta del guaita, i pel mirador de la Creu de Sant Miquel, que ofereix la millor vista del monestir i els seus entorns.

## Accés

Aparquem el vehicle al monestir i seguim l'itinerari de la Creu de Sant Miquel. Després d'arribar al mirador de la Creu, seguim caminant pel camí de Sant Miquel. Passem la capella i arribem al pla de Sant Miquel. Ignorem les senderes que baixen pel vessant sud i seguim pujant per la pista pavimentada, coneguda en aquest tram com el camí de les Ermites. La pista serpenteja per la muntanya i, després d'un collet, baixa al pla de les Taràntules, on trobem l'estació superior del funicular de Sant Joan. Des del pla podem fer una visita a la regió de Les Gorres i les seues ermites o seguir pujant fins a Sant Jeroni.

## Referències

* 1 2 3 Balcells i Badia, David, 2014. Montserrat: 50 indrets amb encant. Valls: Cossetània Edicions. Col·lecció Khroma, 12. ISBN 9788490342084. Pàgs. 58-59.

## Enllaços externs

* YouTube (català)
* Montserrat, des del Pla de les Taràntules (català)
* Montserrat. Del Pla de les Taràntules al Monestir (català)
# Projecte Ce Trencada

* Aquest article tracta sobre el projecte de traduccions al català. Si cerqueu la lletra de l'alfabet català, vegeu «Ç».
El Projecte Ce Trencada és un col·lectiu dels Països Catalans format per una vintena de persones voluntàries que realitza, durant el seu temps lliure i de manera gratuïta, traduccions de qualitat de videojocs diversos per ampliar la presència de la llengua catalana en aquest àmbit cultural. Projecte Ce Trencada va començar amb la traducció oficial d'Horror Tales: The Wine, seguida d'Aragami 2, Hollow Knight, El secret de Monkey Island i Dark Souls, el joc més popular en què han treballat.
La comunitat està formada per enginyers, dissenyadors i traductors amb un bon nivell d'anglès, ja que totes les traduccions que fan parteixen d'aquest idioma, que dediquen al projecte el seu temps lliure de manera altruista. El 90% del que fan és traduir texts, cartells, diàlegs i rètols, però algunes vegades han doblat les veus, que és una tasca més complexa
| « | La sensació de jugar en la teva llengua és brutal, i volem encomanar aquest goig a totes les persones que encara no ho han experimentat. | » |
| — Jordi Mollà |||

## Referències

* ↑ Tost, Gina. «Projecte "Ce Trencada" per la normalitat del videojoc en català». Catalunya Ràdio, 19-03-2021. [Consulta: 20 juny 2022].
* ↑ Corón, Aida. «Projecte Ce Trencada: un clam pel català als videojocs». Metadata.cat, 23-08-2021. [Consulta: 20 juny 2022].
* ↑ «Intro de Dark Souls en català». Youtube. [Consulta: 6 juliol 2022].
* ↑ Angrill, Marc. «Projecte Ce Trencada, un col·lectiu dedicat a la traducció de videojocs al català». Lúdica, 01-04-2021. [Consulta: 20 juny 2022].
* ↑ Herrándiz Serentill, Bernat. «Ce Trencada, els traductors voluntaris que fan possibles els videojocs en català». Vilaweb, 26-06-2022. [Consulta: 6 juliol 2022].
# Llau del Tapó

La Llau del Tapó, oficialment anomenada barranc de les Gesseres, és una llau o barranc que neix dins de l'antic terme de Gurp de la Conca, actualment inclòs en el terme municipal de Tremp, al Pallars Jussà, i entra després en el terme de Talarn.
Es forma a les Bordes de Seix, al sud-oest del poble de Gurp i al nord-oest de l'Acadèmia General Bàsica de Suboficials, des d'on davalla cap al sud-est, i discorre paral·lela a aquest campament militar, pel costat de ponent. Quan arriba a ponent de la vila de Talarn s'aboca en el torrent de la Fontvella.

## Enllaços externs

* Institut Cartogràfic de Catalunya
# Orofino

Orofino és una població dels Estats Units a l'estat d'Idaho. Segons el cens del 2000 tenia 3.247 habitants.

## Demografia

Segons el cens del 2000, Orofino tenia 3.247 habitants, 1.137 habitatges, i 767 famílies. La densitat de població era de 520,2 habitants/km².
Dels 1.137 habitatges en un 28,9% hi vivien nens de menys de 18 anys, en un 54,1% hi vivien parelles casades, en un 8,4% dones solteres, i en un 32,5% no eren unitats familiars. En el 27,6% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,83.
Per edats la població es repartia de la següent manera: un 20,1% tenia menys de 18 anys, un 7,9% entre 18 i 24, un 30,4% entre 25 i 44, un 26,1% de 45 a 60 i un 15,6% 65 anys o més.
L'edat mediana era de 40 anys. Per cada 100 dones de 18 o més anys hi havia 143,2 homes.
La renda mediana per habitatge era de 30.580 $ i la renda mediana per família de 36.908 $. Els homes tenien una renda mediana de 30.386 $ mentre que les dones 20.968 $. La renda per capita de la població era de 14.563 $. Aproximadament el 7,6% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orofino». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Orofino». American Fact Finder. Oficina del Cens dels Estats Units, 12-01-2010.